Diari Oficial de la Generalitat Valenciana


Sumari del DOGV 4480, del 14-04-2003 (2003/4105)

ACORD de 12 de març de 2003, de la Comissió Territorial d'Urbanisme de València, relatiu a la modificació núm. 12 del Pla General d'Ordenació Urbana de Manises.
----------------------------------------------------------------------------------------------------------------------------------------------------------------

### Dades del document

Número de DOGV
:   4480

Data del DOGV
:   14-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4105


Data del document
:   12-03-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Manises
    * pla d'urbanisme

ACORD de 12 de març de 2003, de la Comissió Territorial d'Urbanisme de València, relatiu a la modificació núm. 12 del Pla General d'Ordenació Urbana de Manises. [2003/4105]
  
Vist l'expedient remés per l'Ajuntament de Manises referit a la modificació núm. 12 del Pla General d'Ordenació Urbana, i de conformitat amb els següents:
  
Antecedents de fet
  
Primer
  
Per mitjà d'Acord del Ple municipal del dia 25 de juliol de 2002 es va exposar al públic l'expedient i es va publicar per mitjà d'anuncis en el DOGV de data 27 d'agost de 2002 i el periòdic Diario de Valencia del dia 2 d'agost de 2002.
  
En Ple municipal de data 28 de novembre de 2002 s'aprova provisionalment i es remet l'expedient a la Comissió Territorial d'Urbanisme per a la seua aprovació definitiva.
  
Segon
  
La modificació puntual consta de memòria, plans d'informació i plans d'ordenació.
  
Tercer
  
Es tracta de la modificació de la delimitació de la Unitat d'Execució núm. 9 inclosa en el PGOU, així com de l'ordenació detallada tant de l'àmbit de la citada unitat com de la zona pròxima a esta, i es manté la seua classificació de sòl urbà.
  
Concretament la modificació de l'ordenació detallada suposa la variació d'usos en la zona verda actualment existent que inclou part de la superfície d'esta com a equipament públic esportiu i queda la resta com a zona verda i vial públic. Les parcel·les edificables privades establides en l'ordenació del Pla General es mantenen sense modificacions.
  
Quart
  
No s'han sol·licitat informes durant la tramitació de l'expedient.
  
Cinqué
  
Manises disposa de Pla General d'Ordenació Urbana aprovat definitivament per la Comissió Territorial d'Urbanisme el dia 22 de novembre de 1988.
  
La Comissió Informativa de la Comissió Territorial d'Urbanisme de València, en sessió del 5 de març de 2003, va emetre informe relatiu al projecte que ens ocupa, i es complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 48, per remissió de l'article 52 i 55, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, als efectes del compliment del que preceptua l'article 27 i 28 de la LRAU.
  
Tercer
  
S'ha de comprovar, en la redelimitació de la Unitat d'Execució núm. 9, l'article17 de l'annex del RPCV, és a dir la millora de la relació entre la superfície dotacional pública respecte de l'Índex d'Edificabilitat Bruta:
  
 UE segons PGOU UE redelimitada VARIACIÓ
  
Superfície total 7.731,62 7.163,24
  
Dotacions públiques 3.392,37
  
(63,25% s/St) 3.142,32
  
(65,85% s/St) - 250,05 m2
  
Índex
  
d'edificabilitat Bruta 2,55 m2t/m2s 2,55 m2t/m2s + 0,0 m2t/m2s
  
Sostre edificable (m2t) 19.698,05 18.316,96 € 1.381,09
  
ISD 0,439 0,439 + 0,0
  
Relació ISD/IEB 0,1722 0,1722 + 0,0
  
Es comprova que en la unitat d'execució es manté la relació mencionada en la nova ordenació respecte de l'existent.
  
Quart
  
S'establix el desenrotllament d'actuacions aïllades en la parcel·la edificable privada que dóna al carrer de Balmes i la parcel·la de l'equipament públic esportiu, i es mantenen els paràmetres edificatoris establits en el Pla General.
  
Els vials inclosos en l'àmbit d'urbanització ubicats en els carrers del Trinquet, de Vicente Calatrava, de Balmes i de Roses s'inclouran en el programa d'actuació integrada que desenrotlle la Unitat d'Execució núm. 9.
  
Cinqué
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de modificacions de plans generals i plans de reforma interior de municipis de menys de 50.000 habitants, de conformitat amb el que disposen els articles 55.1 i 39 i en l'article 54.2.B de la Llei Reguladora de l'Activitat Urbanística, en relació amb els articles 9.1 i 10.A, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió del 12 de març de 2003, acorda aprovar definitivament la modificació núm. 12 del Pla General d'Ordenació Urbana del municipi de Manises.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 12 de març de 2003.- El secretari de la Comissió Territorial d'Urbanisme: José Manuel Palau Navarro.